เป็นชอบกินอาหารที่เป็นเส้นทุกชนิดค่ะ เปลี่ยนจากเส้นก๋วยเตี๋ยวเป็น เส้นขนมจีนดูบ้าง ร้านขนมจีนเส้นสดอยู่แถวบ้าน เลยมาลองชิมหน่อย ที่นี่นอกจากมีเมนูขนมจีนแล้ว ยังมีเมนูอาหารจานเดียว ส้มตำ ยำ รวมถึง ชา กาแฟ น้ำผลไม้ มีหมด

ร้านอยู่ถนนเส้นเลี่ยงเมืองหนองมน แถว ๆ ครัวชนบท  มีที่จอดรถด้านหลังร้านด้วยค่ะ 

ตอนแรกจะสั่ง ขนมจีนอย่างเดียว แต่หิวอ่ะ ไม่อิ่ม เลยจัดคนเดียว 2 อย่างเลย โอ๋สั่งเมนู
: ขนมจีนน้ำยา เป็นถ้วย 35 บาท / ขนมจีนเปล่า 15 บาท
ขนมจีนน้ำข้น ๆ ใส่ลูกชิ้นปลา ไม่เผ็ด รสชาติหวานนำ ไปหน่อย ส่วนตัวไม่ค่อยชอบหวาน แต่ก็พอได้อยู่ ทานกับผักสด สั่งไข่ต้มยางมะตูม มากินแกล้มก็เข้ากันดี ส่วนจีนเป็นเส้น สีสวยดี มี 3 สีด้วย
1 สีเขียว เค้าทำจากชาเขียว
2 สีแดง/ส้ม ใช้สีจากชาแดงไทย
3 สีม่วง ทำจากอัญชัญ
: ก๋วยเตี๋ยวคั่วไก่ 60 บาท
ผัดเส้นหอม แห้งดี ไม่อมน้ำมัน รสชาติดีค่ะ

เนื่องจากเค้ามีอาหารหลากหลายอย่างดี ชิมแค่คั่วไก่ และขนมจีน ที่มีการใช้สีสันที่มาจากธรรมชาติล้วน ๆ ชอบค่ะ